ประกาศธนาคารแห่งประเทศไทยประกาศธนาคารแห่งประเทศไทยเรื่องการอนุญาตให้ธนาคารพาณิชย์ให้บริการด้านงานสนับสนุนแก่บุคคลอื่น ๑.เหตุผลในการออกประกาศเพื่อส่งเสริมให้ธนาคารพาณิชย์ใช้ทรัพยากรที่มีอยู่ให้เป็นประโยชน์มากยิ่งขึ้นอันเป็นการลดต้นทุนในการดำเนินงาน เพิ่มรายได้ และส่งเสริมการพัฒนาศักยภาพของบริการด้านงานสนับสนุนของธนาคารพาณิชย์ธนาคารแห่งประเทศไทยจึงได้ออกประกาศ เรื่องการอนุญาตให้ธนาคารพาณิชย์ให้บริการด้านงานสนับสนุนแก่บุคคลอื่น ลงวันที่ ๒๐มกราคม ๒๕๔๗ ไปแล้วบัดนี้ธนาคารแห่งประเทศไทยได้มีการออกหลักเกณฑ์การกำ กับแบบรวมกลุ่มขึ้น โดยหนังสือเวียนที่ธปท.ฝนส.(๒๑) ว.๙๓๖/๒๕๔๙ เรื่อง นำส่งหลักเกณฑ์การกำกับแบบรวมกลุ่ม ลงวันที่ ๑๒กรกฎาคม ๒๕๔๙ ประการหนึ่ง และได้มีการออกประกาศธนาคารแห่งประเทศไทย เรื่องการอนุญาตให้ธนาคารพาณิชย์ประกอบธุรกิจการแปลงสินทรัพย์เป็นหลักทรัพย์ ลงวันที่ ๒๑กันยายน ๒๕๔๙ อีกประการหนึ่งจึงสมควรปรับหลักเกณฑ์ให้ธนาคารพาณิชย์ให้บริการด้านงานสนับสนุน (Insourcing)แก่บุคคลอื่นได้มากขึ้นโดยให้ครอบคลุมถึงหน่วยธุรกิจทุกหน่วยในกลุ่มธุรกิจทางการเงินและครอบคลุมถึงนิติบุคคลเฉพาะกิจเพื่อการแปลงสินทรัพย์เป็นหลักทรัพย์ และบริษัทที่รับโอนสินทรัพย์ที่อยู่ภายใต้กฎหมายว่าด้วยหลักทรัพย์และตลาดหลักทรัพย์ซึ่งรับโอนสินทรัพย์จากผู้ขายสินทรัพย์และออกหลักทรัพย์ขายแก่ผู้ลงทุนที่ธนาคารพาณิชย์หรือนิติบุคคลอื่นอาจจัดตั้งขึ้น ได้ตามแต่กรณี๒.อำนาจตามกฎหมายธนาคารแห่งประเทศไทยอาศัยอำนาจตามความในมาตรา ๙ทวิ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ออกหลักเกณฑ์ในการอนุญาตให้ธนาคารพาณิชย์ให้บริการด้านงานสนับสนุนแก่บุคคลอื่น ตามที่กำหนดในประกาศฉบับนี้๓.ขอบเขตการบังคับใช้ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยการธนาคารพาณิชย์ทุกธนาคารยกเว้นกิจการวิเทศธนกิจ๔.เนื้อหา๔.๑ ให้ยกเลิกประกาศธนาคารแห่งประเทศไทย เรื่องการอนุญาตให้ธนาคารพาณิชย์ ประกอบกิจการให้บริการด้านงานสนับสนุนแก่บุคคลอื่นลงวันที่ ๒๐ มกราคม ๒๕๔๗ โดยถือปฏิบัติตามประกาศฉบับนี้แทน๔.๒ ในประกาศนี้บุคคลอื่น หมายถึง(๑) สถาบันการเงินอื่น(๒)บริษัทในกลุ่มธุรกิจทางการเงินของธนาคารพาณิชย์นั้นหรือบริษัทในกลุ่มธุรกิจทางการเงินของสถาบันการเงินอื่นตามที่ธนาคารพาณิชย์ได้รับอนุญาตจัดตั้งกลุ่มธุรกิจทางการเงินตามหลักเกณฑ์การกำกับแบบรวมกลุ่ม(๓) สถาบันการเงินที่มีกฎหมายเฉพาะจัดตั้งขึ้น(๔) ธนาคารแห่งประเทศไทย(๕)นิติบุคคลเฉพาะกิจตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์หรือ บริษัทที่รับโอนสินทรัพย์ที่อยู่ภายใต้กฎหมายว่าด้วยหลักทรัพย์และตลาดหลักทรัพย์ซึ่งรับโอนสินทรัพย์จากผู้ขายสินทรัพย์และออกหลักทรัพย์ขายแก่ผู้ลงทุนสถาบันการเงินอื่น หมายถึง(๑)ธนาคารพาณิชย์ตามกฎหมายว่าด้วยการธนาคารพาณิชย์(๒) บริษัทเงินทุน บริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์บริษัท หมายถึง บริษัทจำกัดบริษัทมหาชนจำกัด ห้างหุ้นส่วนจำกัด ห้างหุ้นส่วนสามัญนิติบุคคล หรือนิติบุคคลอื่นงานสนับสนุน หมายถึงงานปฏิบัติการด้านธนาคารพาณิชย์ที่เป็นการเอื้ออำนวยต่อการดำเนินงานปกติรวมถึงงานบัญชีและการเงิน งานเทคโนโลยีสารสนเทศ งานตรวจสอบภายในงานด้านกำกับดูแลการปฏิบัติตามกฎหมาย (Compliance) งานบริหารจัดการในธุรกิจการแปลงสินทรัพย์เป็นหลักทรัพย์หรืองานสนับสนุนที่มีลักษณะคล้ายคลึงกับงานดังกล่าวงานเทคโนโลยีสารสนเทศ หมายถึงงานเทคโนโลยีสารสนเทศที่เป็นงานสนับสนุนการให้บริการทางการเงิน เช่นงานด้านการประมวลผลข้อมูลด้วยระบบคอมพิวเตอร์การพัฒนาและจำหน่ายระบบงานและโปรแกรมคอมพิวเตอร์ การจัดเก็บข้อมูลและการบำรุงรักษาและการรักษาความปลอดภัยทรัพยากรคอมพิวเตอร์ เช่นเครื่องคอมพิวเตอร์และอุปกรณ์ ระบบงานและโปรแกรม ระบบเครือข่ายสื่อสาร และข้อมูลเป็นต้น๔.๓ธนาคารพาณิชย์ที่ประสงค์จะให้บริการด้านงานสนับสนุนแก่บุคคลอื่น ต้องปฏิบัติดังนี้(๑)กำหนดนโยบายการให้บริการด้านงานสนับสนุนอย่างชัดเจนโดยได้รับความเห็นชอบจากคณะกรรมการของธนาคารพาณิชย์ โดยคณะกรรมการของธนาคารพาณิชย์อาจมอบหมายให้คณะกรรมการบริหารหรือคณะกรรมการที่รับผิดชอบด้านงานสนับสนุนของธนาคารพาณิชย์เป็นผู้ให้ความเห็นชอบได้(๒)ประเมินศักยภาพและความเพียงพอของทรัพยากรของธนาคารพาณิชย์ในการให้บริการด้านงานสนับสนุนแก่บุคคลอื่นทั้งนี้ ธนาคารพาณิชย์ต้องระมัดระวังไม่ให้บริการดังกล่าวก่อให้เกิดความเสียหายหรือเป็นอุปสรรคต่อการดำเนินงานและการให้บริการตามปกติของธนาคารและไม่ให้ปริมาณของงานให้บริการดังกล่าวมีมากเกินบทบาทของงานด้านการธนาคารพาณิชย์หรือเกินกว่าความสามารถของธนาคารพาณิชย์ในการให้บริการได้ด้วยตนเอง โดยการให้บริการดังกล่าวจะต้องไม่ทำให้ธนาคารพาณิชย์ต้องว่าจ้างผู้อื่นมารับช่วงให้บริการแทน(๓)ประเมินความเสี่ยงที่จะเกิดขึ้นจากการให้บริการด้านงานสนับสนุนโดยเฉพาะอย่างยิ่งความเสี่ยงต่อการดำเนินงาน ภาพลักษณ์ของธนาคารพาณิชย์และความขัดแย้งทางผลประโยชน์ที่อาจเกิดขึ้น รวมทั้งกำหนดนโยบายการบริหารความเสี่ยงไว้อย่างชัดเจน(๔)จัดทำสัญญาที่กำหนดรายละเอียดประเภทของการให้บริการ ขั้นตอนหรือวิธีการดำเนินการขอบเขตความรับผิดชอบ การคิดค่าธรรมเนียมหรือค่าบริการระหว่างกันระบบการควบคุมภายใน และระบบการรักษาความปลอดภัยในการเก็บรักษาข้อมูลและทรัพย์สินของธนาคารพาณิชย์และผู้รับบริการ(๕)จัดให้มีการบันทึกบัญชีรายได้จากการให้บริการดังกล่าวให้ถูกต้อง ทั้งนี้การคิดค่าธรรมเนียมหรือค่าบริการจากการให้บริการดังกล่าวต้องเป็นไปอย่างเหมาะสม(๖)จัดให้มีระบบการรักษาความปลอดภัยที่เหมาะสมและเพียงพอ มีการจัดทำแผนฉุกเฉินทดสอบและปรับปรุงแผนฉุกเฉินดังกล่าวอย่างสม่ำเสมอ(๗) เก็บรักษาเอกสารตาม (๑) ถึง (๖)ไว้ที่ธนาคารพาณิชย์ เพื่อที่ธนาคารแห่งประเทศไทย สามารถตรวจสอบได้ตลอดเวลาเมื่อธนาคารพาณิชย์ปฏิบัติตามเงื่อนไขที่กล่าวใน(๑) ถึง (๗) ครบถ้วนแล้วให้ถือว่าธนาคารแห่งประเทศไทยอนุญาตให้ธนาคารพาณิชย์ให้บริการด้านงานสนับสนุนแก่บุคคลอื่นได้๔.๔ ธนาคารพาณิชย์ที่ได้รับอนุญาตตามข้อ ๔.๓ต้องตรวจสอบดูแลให้มีการปฏิบัติตามข้อ ๔.๓ โดยเคร่งครัดรวมทั้งตรวจสอบดูแลให้มีการปฏิบัติตามกฎหมายหรือกฎเกณฑ์อื่นที่เกี่ยวข้องหรือที่มีกำหนดไว้ด้วย๔.๕หากธนาคารแห่งประเทศไทยพบหรือทราบว่าการปฏิบัติของธนาคารพาณิชย์ที่ได้รับอนุญาตไม่เป็นไปตามที่กำหนดในข้อ ๔.๓ หรือข้อ ๔.๔ธนาคารแห่งประเทศไทยจะให้ธนาคารพาณิชย์ชี้แจงเหตุผลและข้อเท็จจริงของการปฏิบัติดังกล่าวหากธนาคารแห่งประเทศไทยพิจารณาแล้ว เห็นสมควร อาจกำหนดเงื่อนไขใดๆให้ธนาคารพาณิชย์นั้นปฏิบัติเพิ่มเติม หรือยกเลิกการให้อนุญาตก็ได้๕[๑].วันเริ่มต้นบังคับใช้ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปประกาศณ วันที่ ๑ พฤศจิกายน พ.ศ. ๒๕๔๙ธาริษาวัฒนเกสรองผู้ว่าการด้านเสถียรภาพสถาบันการเงินรักษาการแทนผู้ว่าการธนาคารแห่งประเทศไทยโสรศ/ผู้จัดทำ๔ธันวาคม ๒๕๔๙[๑] ราชกิจจานุเบกษาเล่ม ๑๒๓/ตอนพิเศษ ๑๒๒ ง/หน้า ๘/๒๔ พฤศจิกายน ๒๕๔๙